Her til aften opdagede jeg en KÆMPE, dyb revne som går imellem ballerne på hoven. Den er mere end 3 cm dyb, da jeg nemt kan få en steril plastik pind ned, som ikke støder imod noget. Det er formentlig kommet som følge af det fugtige vejr.. Hesten er hverken øm, halt, hævet eller har feber. Jeg har selvfølgelig kontaktet vagthavende dyrlæge, da jeg blev forskrækket. Vi aftalte at jeg skulle sprøjte Iobac (jod) ufortyndet ned i revnen, og i øvrigt rengøre en gang om dagen. Desuden har jeg puttet antibiotika op (det til yverbetændelse). Hesten måtte gerne komme på fold, ifølge dyrlægen. Hvis han får feber, bliver halt eller andet, skal jeg selvfølgelig kontakte dem igen. Nu er det så jeg spørger; Har nogle oplevet SÅ dybe revner dér? Og hvad gjorde I ved det? Jeg er selvfølgelig bekymret for, at der sætter sig bakterier derop, og laver ravage  Mvh.
er der virkelig ikke nogle der har prøvet det??? Min venindes gamle pony havde samme problem.. Hun kom med salve til mig idag som forebyggende..
Åhh jo - meeen det er en lang historie og jeg er ikke helt sikker på, at det er helt det samme, da det jo lyder til at din kun har det på det ene ben. Det er bare så utrolig svært og holde det helt helt rent dernede. Står din hest på halm? Hvis ja, ville jeg sætte den på spåner og muge alt ud, der minder om tis og bæ hver dag, mens du behandler den - ellers er det simpelthen så svært og få bugt med. Godt at du hele tiden har dyrlægen med på råd. Jeg kan desværre ikke give dig nogle råd yderligere mht behandling, da vi endnu ikke har fundet det rigtige til min Claudio - men hans var som sagt også meget værre og på alle 4 ben, da jeg fik ham. Rigtig meget held og lykke med det:-) Mvh Anja
Hej Anja. Tak for dit svar  Værre end at ballen er delt af revnen?? Men hvad gjorde I? Blev din hest halt af det? Heler det op på et tidspunkt, hvis man renser og holder tørt? Min står på halm, men jeg muger 7 dage om ugen. jeg har desværre ikke mulighed for spåner pga. mødding der køres et bestemt sted hen. men hvis jeg bundmuger dagligt, så går det nok.. Og så renser jeg strålen/ballen en gang dagligt med jod og bagefter antibiotika forebyggende, som sprøjtes ind, og sørger selvf. for at få snavs og fugt væk. (Står og tørrer ben og balle med et håndklæde efter skyldning efter fold og renser efterfølgende).